Michele Morrone egy Netflix-sorozatban. Láttad már? - Cinemazing
Michele Morrone egy Netflix-sorozatban. Láttad már?
A 365 Dni még mindig előkelő helyen áll minden Netfix-toplistában. Azoknak akik a főszereplő “Massimot” más tartalmakban is szívesen megnéznék, jó hírünk van. Michele Morrone egy olasz sorozatban is szerepel.
Talán egyetlen Netflix-produkcióról sem esett annyi szó, mint a 365 nap című erotikus filmről. A lengyel “Szürke ötven árnyalatának” is nevezett botránymoziban tulajdonképpen romanticizálják a szexuális erőszakot, és ez jó néhány nézőnél és szervezőnél kicsapta a biztosítékot. Erről itt írtunk, a kritikánkat pedig itt olvashatjátok. A siker ennek ellenére töretlen, és ezt sokan a filmben szereplő olasz színésznek, Michele Morronénak tulajdonítják.
Egyes információk szerint a 365 nap folytatása zöld utat kapott, de a koronavírus miatt csúsznak a munkálatok, így az Az a nap nevet viselő második részre még várni kell a rajongóknak. A Blanka Lipinska regényein alapuló adaptáció forgatása egyébként most nyáron indult volna.
Sokan talán nem is tudnak róla, de a kétség kívül “esztétikus” megjelenésű Massimoval fut már egy sorozat a Netflixen. A nyolc részes Il Processo, vagyis A tárgyalás fent van a streaming-szolgáltató műsorán, magyar felirattal, és ebben szerepel Michel Morrone is.
Ez egy krimiszéria, amelyben egy 17 éves lány meggyilkolása van a középpontban. A történet mélyen foglalkozik az áldozat tragikus életével, és itt kerül képbe egy gyanúsított, Claudio Cavalleri, akit 365 napban “megismert” Michele Morrone alakít.
8294 megtekintés.
365 nap – Michele Morrone szerint elkészül a botrányfilm folytatása Ha eltévednél a Sötétségben – Segítség a Dark sorozathoz Dark: ki kicsoda a sorozatban? Spoilermentes segítség a Netflix fantasztikus időutazós szériájához. 1/2 365 nap – Így folytatódik a Netflix botrányfilmje. Spoileres tartalom Dark: ki kicsoda a sorozatban? Spoileres segítség a Netflix fantasztikus időutazós szériájához. 2/2 365 nap – Ezért tűnnek valódinak azok a bizonyos jelenetek. +18!